钦定古今图书集成/方舆汇编/职方典/第1527卷 > 思州府建置沿革考 通志
## 钦定古今图书集成/方舆汇编/职方典/第1527卷 > 思州府建置沿革考 通志

《禹贡》荆、梁二州之裔。周属楚。秦属黔中郡。汉属武陵郡酉阳县。三国吴分置黔阳县，地隶焉。隋为清江郡。唐为思州宁彝郡丹川、丹阳二县地。宋为思州安彝县地。元世祖至元十二年，思州田氏降，置沿江安抚司，隶思州军民宣抚司。寻自龙泉坪徙宣抚司治于清江，为思州，改称故思州，为思南地，隶湖广行省。明吴元年，田氏归附。洪武五年分置思州、思南二宣慰司，隶湖广布政司。永乐十一年，宣慰使田琛与思南宣慰使田宗鼎有隙，弄兵坐废。遂改思州宣慰司为思州府，隶贵州布政司。

皇清因之，领长官司四，都平黄道、都素、施溪。编户七

里